“จีน” อัพเดตความคืบหน้า “มหกรรม CIIE ครั้งที่ 5”
“กระทรวงพาณิชย์จีน” งานมหกรรมแสดงสินค้านำเข้านานาชาติจีน (CIIE) ครั้งที่ 5 กำหนดจัดในนครเซี่ยงไฮ้ 5-10 พ.ย. นี้
“กระทรวงพาณิชย์จีน” งานมหกรรมแสดงสินค้านำเข้านานาชาติจีน (CIIE) ครั้งที่ 5 กำหนดจัดในนครเซี่ยงไฮ้ 5-10 พ.ย. นี้
10 มิ.ย. 2565

สำนักข่าว ซินหัว รายงานว่า ซู่เจวี๋ยถิง โฆษกกระทรวงพาณิชย์จีน ประกาศว่าการจัดเตรียมงานมหกรรมแสดงสินค้านำเข้านานาชาติจีน (CIIE) ครั้งที่ 5 ซึ่งมีกำหนดจัดขึ้นในนครเซี่ยงไฮ้ วันที่ 5-10 พ.ย. นี้ กำลังดำเนินไปอย่างราบรื่น
โดยกลุ่มบริษัทที่ติดการจัดอันดับฟอร์จูน 500 (Fortune 500) และผู้ประกอบการชั้นนำมากกว่า 250 ราย ได้ยืนยันเข้าร่วมงานมหกรรมฯ ครั้งนี้แล้ว โดยพื้นที่ที่มีการทำสัญญานั้นทะลุเกินร้อยละ 75 ของพื้นที่จัดแสดงทั้งหมดที่วางแผนไว้
ด้าน ซู่ เผยว่า งานมหกรรมฯ จะเปิดตัวแพลตฟอร์มออนไลน์สำหรับประเทศที่ต้องการเข้าร่วมงานนี้ เพื่อส่งเสริมอุตสาหกรรม รวมถึงโอกาสทางการค้าและการลงทุน
นอกจากนั้นที่ประชุมเศรษฐกิจระหว่างประเทศหงเฉียว ซึ่งเป็นกิจกรรมคู่ขนานของงานมหกรรมฯ จะเผยแพร่รายงานการเปิดกว้างของโลก (World Openness Report) ประจำปี 2022 และดัชนีการเปิดกว้างของโลก (World Openness Index) ด้วย
ที่มา : ซินหัว